kardosdrur/scandi-wiki huggingface dataset:
Virsikirja

Virsikirja eller Suomen evankelis-luterilaisen kirkon virsikirja er den finsksprogede salmebog for Evangelisk-lutherska kyrkan i Finland. Den nuværende salmebog, godkendt på kirkemødet 1986 sammen med Finlandssvenska psalmboken 1986, indeholder 632 salmer.

Historie 
Den første finsksprogede salmebog udkom nok år 1583, med 101 salmer og Jacobus Finno (Jakob finne, Jacobus Petri Finno) som redaktør, den anden, Yxi Wähä Suomenkielinen Wirsikirja, med yderligere 141 salmer, nok år 1605 med Hemming (Hemmingius Henrici Hollo), præst i Masko, som redaktør. 1709 udkom den såkaldte gamle salmebog (fi. Vanha virsikirja), sammenstillet under ledelse af biskop Johannes Gezelius d.y. og redigeret af Erik Cajanus med den svenske 1695 års psalmbok (”karolinska psalmboken”) som forbillede. De to sidstnævnte anvendtes i Finland indtil kirkemødet 1886 godkendte nye salmebøger for Finland.

Næste salmebog blev udgivet i det selvstændige Finland og blev taget i brug domssøndagen 1939 efter godkendelse på kirkemødet 1938 (den svensksprogede salmebog blev godkendt på kirkemødet 1943, under krigen). Denne var i brug frem til første søndag i advent 1987, da de nuværende salmebøger blev taget i brug.

1986-salmebogen 
Salmebogskomiteen for 1986-salmebogen blev nedsat i 1973.

Salmebogens salmer er fordelt på fem større afsnit: Kirkeåret (salme 1–163), Gudstjenstelivet (164–255), Livet i Kristus (256–454), Livet i Guds verden (455–603) og Døden og evigheden (604–632). De større afsnit er yderligere opdelt, for eksempel indledes Kirkeåret med advents- og julesalmer. Efter salmerne følger tillæg, med blandt andet beskrivelse af gudstjenesteordningen i forskellige sammenhænge, forslag til salmer til forskellige sammenhænge og diverse registre. Strukturen er den samme som i den samtidigt godkendte finlandssvenske salmebog.

Ved siden af salmebogen anvendes også andre sangbøger ved forskellige andagter.

Se også 
 Ruotsin kirkon virsikirja, finsk salmebog for Svenska kyrkan

Musik i 1986
Musik fra Finland
Salmebøger
Charles Wilson

Charles (eller Charlie) Wilson er navn på flere personer:
 Charles Thomson Rees Wilson – skotsk videnskabsmand (1869-1959)
 Charles Nesbitt Wilson – amerikansk politiker (1933-2010)
 Charlie Wilson (sanger) (Charles Kent Wilson) – amerikansk sanger og musiker (født 1953)
 Charles Wilson (arkitekt) - skotsk arkitekt fra Glasgow (1810 – 1863)
Italiens provinser

Provinserne (italiensk: province, ental: provincia) er Italiens vigtigste forvaltningsniveau mellem regionen og kommunen. Alle landets regioner, undtagen den lille Valle d'Aosta, er underinddelt i provinser. I alt er landet delt ind i 110 provinser.

Gallery
Kristoffer Lynge

Kristoffer Lynge (26. november 1894 i Godthåb, død 19. september 1967 i København) var en grønlandsk forfatter, journalist og trykker. Derudover var han medstifter og leder af den Grønlandske Radiofoni. Han var far til Finn Lynge.

Ungdom 

Lynge blev født i Godthåb og uddannet bogtrykker da han stod i lære hos Lars Møller, den daværende redaktør af Atuagagdliutit (Grønlandsposten).

 1914-1919 Under 1. verdenskrig i Kbh. og tog supplerende kurser.
 1922-1952 Redaktør af bladet Atuagagdliutit

Kristoffer blev gift med sygeplejerske, Ragnhild Bugge, datter af kolonibestyrer, Conrad Olsen Bugge og Hedevig Clausen, den 11 juli 1927 i Godthaab (Nuuk). (Sygeplejerske, Ragnhild Bugge blev født den 6 juli 1901 i Nanortalik, Grønland og døde den 19 marts 1962 i København.)

Aktivitet i forbindelse med radio 
 1942 Medstifter af Grønlands Radiofoni
 1942-1952 Leder af Grønlands Radiofoni
 1952-1964 Grønlandsmedarbejder ved Danmarks Radio

Politisk aktivitet 
 1922-1926 medlem af Sydgrønlands landsråd
 1932-1945 medlem af kommune- og Sysselråd
 1948-1950 Fagligt medlem af "Den store Grønlandskommission"

Lynge døde i Danmark i København i 1967.

Udgivelser 
 Kristoffer Lynge (1950) Borger i Grønland – Kalâtdline Inuiak'ataunek'.
 Grønlandske Myter og Sagn I-III
 Grundbog for Studiekredse
 Bugge, Aage, Kristoffer Lynge, Ad. Fuglsang-Damgaard og Frederik Nielsen(1960)Dansk-Grønlandsk ordbog, Ministeriet for Grønland, København

Referencer 

Chefredaktører fra Grønland
Bogtrykkere fra Grønland
Forfattere fra Grønland
Politikere fra Grønland
Sparbank Arena i Skive

Sparbank Arena i Skive er en indendørs hal til bl.a atletik og tennis indviet medio december 2007. Arenaen er den første rigtige indendørs atletikbane i Danmark. Således skal den danske atletik-elite ikke længere tage til Atleticum i Malmø for, at afholde indendørs Danmarksmesterskaber.

Arenaen er en multihal på 4500 kvm med nationale og internationale mål. Tilskurer kapaciteten er 500 tilskuere.

Først og fremmest indeholder multihallen en atletikarena med en 200 meter rundbane med hævede sving og faciliteter til 60 meter ligeløb, stangspring, højdespring, længdespring og trespring, kuglestød

Arenaen, som er tegnet af akitekten Andreas Ravn, ligger ved Skive Stadion.

Atletikhaller i Danmark
Sport i Skive
Etableret i 2007
Bygninger, konstruktioner og anlæg i Skive
Gerry Anderson

Gerry Anderson (født 14. april 1929, i London, England, Storbritannien, død 26.  december 2012) var en engelsk tv-producer, kendt for en lang række kultdyrkede science fiction-serier, såsom Thunderbirds (1965-66), UFO (1970-71) og Månebase Alpha (Space: 1999, 1975-1977).

Tv-producenter
Tv-personligheder fra Storbritannien
Allan Ravn

Allan Ravn Jensen (født 4. februar 1974) er en tidligere dansk fodboldspiller og tidligere træner for Herfølge, Taastrup FC og Karlslunde IF. Senere blev han cheftræner i BK Frem.

Ravn vandt fire Superliga mesterskaber med Brøndby IF, samt 1 pokal titel og han har også spillet for Landskrona BoIS i Sverige. Ravn spillede 15 kampe og scorede et mål for det Danske U/21 hold fra 1993 til 1996. I Brøndby's første Champions League-kamp nogensinde 16. september 1998, scorede Allan Ravn sejrsmålet til 2-1 imod Bayern Munchen, i kampens sidste minut.

Referencer

Eksterne henvisninger 
 

Fodboldspillere fra Brøndby IF
Fodboldspillere fra Danmark
Fodboldtrænere fra Danmark
Personer fra Solrød Strand
S'more

S'more (navnet er en sammentrækning af "give me some more") er en slags slik eller dessert, der er populær i USA og Canada, og som er meget let at lave. Det er en "sandwich" lavet med grahamskiks. Inde i sandwichen lægger man først en smule chokolade og derefter en grillet skumfidus (marshmallow), og derefter klapper man den sammen.

Opskriften skal være opstået blandt amerikanske pigespejdere omkring 1927.

Note

Desserter
Jordskælvet i Chile 2010

Jordskælvet i Chile 2010 var et meget kraftigt jordskælv den 27. februar 2010, som ramte centrale dele af Chile og udløste en tsunami, som skyllede langs Sydamerikas kyster og mod de chilenske og franske øer i de nærmestliggende dele af Stillehavet.

Beskrivelse 
Jordskælvet målte 8,8 momentmagnituder (Mw) og fandt sted klokken 03.34 lokal tid, og varede i ca. tre minutter. Epicenteret lå 115 km nord-nordøst for Chiles næststørste by Concepción, lige udenfor kysten af regionen Maule, 8 km vest for Curanipe. Skælvet fandt sted ca. 35 km under jordoverfladen.

Ved havnebyen Talcahuano, nær epicenteret, kunne man måle bølger på 2,3 meter, og ved den større by Valparaiso 1,3 meter.

Man mærkede også skælvet i hovedstaden Santiago de Chile og også i nogle byer i Argentina. I Santiago brød nogle bygninger sammen, der var strømbrud i nogle bydele, og den internationale lufthavn måtte lukkes ned.

Der blev givet tsunamiadvarsler til 53 lande og territorier i og omkring Stillehavet. Chiles præsident, Michelle Bachelet, erklærede straks katastrofetilstand. Det er siden (pr. 16. marts) bekræftet, at der var mindst 800 døde, heraf 350 alene i fiskerbyen Constitución. Byen Parral i Linares, forfatteren Pablo Nerudas fødeby, var særligt hårdt ramt. Skælvet forårsagede skader for omkring 30 milliarder dollar (163 milliarder kroner).

Jordskælvet var det kraftigste i verden siden jordskælvet i Det Indiske Ocean 2004, og det stærkeste i Chile siden 1960 – et skælv med en styrke på 9,4 Mw (Valdiviajordskælvet) og som havde epicenter kun 20 km fra 2010-skælvets.

Efterskælv 
Et efterskælv på 6,2 blev registreret 20 minutter efter det første skælv. Lige efter fulgte to på 5,4 og 5,6. Da fire timer var gået, var der i alt registreret mindst 14 efterskælv af en styrke på over 5,5 Mw langs en 300 km lang nord-syd-strækning. Det kraftigste af dem målte 6,9.

Store jordskælv kan også udløse efterskælv, som ikke ligger direkte langs den aktuelle seismiske brudlinje. I dette tilfælde skete dette også; et mindre skælv kunne mærkes i området omkring São Paulo i Brasilien, langt væk fra Chile.

Geologi 

Skælvet blev udløst, ved at Nazcapladen (i Stillehavet) og den  Sydamerikanske plade (som når til den sydamerikanske vestkyst) forskød sig i forhold til hinanden langs subduktionszonen, hvor Nazcapladen trykkes ned under den Sydamerikanske Plade. Store jordskælv og flere tsunamier er mange gange blevet udløst på denne måde netop i Chile og nordover langs Andesbjergenes møde med havet; for eksempel blev byen Concepcíon efter en række af disse ødelæggende naturkatastrofer flyttet fra sin oprindelige beliggenhed. Jordskælvet i Peru i 2007 skyldtes akkurat det samme seismiske fænomen.

Referencer

Kilder 
 USGS rapport 
 Tsunami Bulletin number 001-NOAA Pacific Tsunami Warning Center

Eksterne henvisninger 

2010
Begivenheder i 2010
Tsunamier
Joacim Ernstsson

Joacim Ernstsson, (født 19. september 1982) er en svensk håndboldspiller der spiller som playmaker for Team Tvis Holstebro. Han har tidligere spillet for Kolding, han kom til klubben på samme tid som Patrik Olsson.
Han er notet 30 a-landskampe for det det svenske landshold

Håndboldspillere fra Sverige
Håndboldspillere fra Redbergslids IK
Erik Sigfred Østergaard-Petersen

Erik Sigfred Østergaard-Petersen (15. marts 1910 – 20. december 1943 i København) var kaptajn og medlem af Folkeværnet under Schalburgkorpset. Han blev likvideret i sit hjem på Gammel Kongevej den 20. december 1943 kl. 17:15 af Holger Danskes Bent Faurschou-Hviid (kaldet "Flammen"), Jørgen Haagen Schmith (kaldet "Citronen"), Patrick Schultz (kaldet "Bent") og Erik Koch Mikkelsen (kaldet "Mix").

Efter befrielsen blev der oprettet et særligt ministerium, der skulle afgøre, hvorvidt de enkelte likvideringer, der skete under besættelsen, var "legitime" eller ej. Omstændighederne omkring likvideringssagerne blev hemmeligholdt. Når først en likvidering havde fået legitim status, så var det næsten umuligt for de likvideredes pårørende at få omstændighederne omkring likvideringen afklaret. Efterhånden startede en debat omkring brugen af likvideringerne i modstandskampen.

Kildeangivelser 

Nazister fra Danmark
Danskere i tjeneste for Nazityskland
Danskere i 1900-tallet
Mord i Danmark
Etosha nationalpark

Etosha nationalpark ligger i det nordvestlige Namibia.

Historie 
Parken blev etableret i 1907, da Namibia var en tysk koloni (Tysk Sydvestafrika). Oprindeligt dækkede parken et areal på 100.00 km² og på oprettelsestidpunktet var det verdens største vildreservert. Af politiske årsager er parken i dag blevet indskrænket og er nu godt fjerdedel af dets oprindelige størrelse. Arealet udgør i dag 22.270 km².

Fauna og flora 
Det meste af parken består af en enorm saltslette (ca. 4.850 km²). Saltsletten er ca. 130 km lang og visse steder op til 50 km bred. Det meste af tiden er saltsletten udtørret, men fyldes i en kort periode om sommeren (november-april) med vand, som især tiltrækker pelikaner og flamingoer.

De mere frugtbare områder omkring saltsletten har et rigt og varieret dyreliv, som udenfor regntiden er afhængig af de ca. 50 vandhuller, som findes i parken. Ved disse vandhuller kan man blandt andet opleve den den endemiske art sortmasket impala. Der findes også større dyr som fx næsehorn, afrikanske elefanter og giraffer. Der findes mere 20.000 springbukke og 6.000 zebraer i reservatet. Man finder også rovdyr som fx løver, leoparder, geparder, hyænehunde og stripede sjakaler.

Der er blevet etableret et hegn rundt om hele parken for at kontrollere spredningen af sygdomme. Hegnet er ca. 850 km langt.

Eksterne henvisninger 
 etoshanationalpark.org 

Namibias geografi
Nationalparker i Afrika
Saint-Génis-des-Fontaines

Saint-Génis-des-Fontaines (på Catalansk: Sant Genís de Fontanes) er en by og kommune i departementet Pyrénées-Orientales i Sydfrankrig. Saint-Génis-des-Fontaines ligger i det gamle landskab Roussillon, som er den franske del af Catalonien.

Saint-Génis-des-Fontaines er vokset op omkring klosteret af samme navn.

Geografi 
Saint-Génis-des-Fontaines ligger på Roussillons store sletteområde. Overalt fra kommunen er der dog udsigt til Les Albères, som er en del af Pyrenæerne.

Mod nord ligger Brouilla, mod øst Saint-André, mod syd Laroque-des-Albères og mod vest le Boulou.

Historie 
Klosteret Saint-Génis er formentligt grundlagt i det 8. århundrede, men det nævnes første gang i 819.

Klosteret blev tilknyttet Cluny i 1080 og i 1507 Montserrat.

Under den franske revolution blev munkene fordrevet og klosteret solgt.

Demografi

Udvikling i folketal

Kilder

Eksterne henvisninger 

 Les Pyrénées Catalanes (fransk)

Byer i Pyrénées-Orientales
Peter Eriksson

Lars-Johan Peter Eriksson (født 3. august 1958) er en svensk politiker. Han er talsperson for Miljöpartiet de Gröna i Sverige. Han blev indvalgt i Riksdagen fra Östergötlands län i 2002. Han blev også indvalgt i Riksdagen fra 1994 til 1998.

eksterne henvisninger 

 officielt websted

Boligministre fra Sverige
Medlemmer af Europa-Parlamentet fra Sverige
Politikere fra Miljöpartiet
Johannes Lund Petersen

Johannes Lund Pedersen, blandt venner Johs (15. januar 1929 – 21. september 2009), var i en årrække bestyrer af Toga Vinstue i København. Før det lå en embedsmandskarriere og politisk aktivitet.

Johs' politiske engagement begyndte i Venstres Ungdom og fortsatte i Venstre, men uenighed om samarbejdet med de konservative og om den økonomiske politik førte i 1965 til hans eksklusion, hvorefter han gik ind i Liberalt Centrum, hvor han blev partisekretær.

Efter at have været stamgæst på værtshuset Christian IV på Højbro Plads blev Johannes Lund Petersen bestyrer af stedet, hvor han oparbejdede et stampublikum med et stærkt islæt af ungdomspolitikere. Da han i 1993 forpagtede naboværtshuset Toga Vinstue, flyttede det politiske publikum med derop.

Johannes Lund Petersen var desuden gennem mere end tredive år sekretær i debatkredsen "Den liberale Klub".

Kilder 
 Nekrolog: Johs er død af David Garby
 Toga-Johs er død af Christian Mølgaard, Altinget.dk
 Farvel og skål gamle Johs! af Jarl Cordua, 22. september 2009
 Den politiske kandestøber, af Jesper Beinov, Berlingske Tidende 15. januar 2009
 Hvor Pelle traf Pind af Kristen Bjørnkjær, Dagbladet Information 26. september 2008

Embedsmænd fra Danmark
Politikere fra Liberalt Centrum
175 Greenwich Street

175 Greenwich Street er adressen til en ny skyskraber der er under opbygning som en del af genopbygningen af World Trade Center-komplekset i New York. Bygningen er også nævnt som World Trade Center 3, og vil ligge placeret på den østlige side af Greenwich Street, på tværs af gaden fra den oprindelige placering af tvillingetårnene, som blev ødelagt under terrorangrebet den 11. september 2001. Arkitekt Richard Rogers blev tildelt kontrakten til at designe bygningen, som vil blive 1.155 fod (352 m) høj. Bygningen ligner lidt John Hancock Center i Chicago. Bygningens fire spir vil give den en højde af i alt 1.240 fod (378 m). Det samlede etageareal af bygningen forventes at inkludere 2 millioner kvadratmeter (186.000 kvadratmeter) af kontorpladser og diverse rum. Opbygningen startede i januar 2008, og det er forventes at bygningen skal være færdig i 2014. Bygningsingeniøren for bygningen er WSP. Ved opbygningens afslutning, vil 175 Greenwich Street's være højere end Empire State Building, og dermed vil det blive den fjerde højeste bygning i New York.

Referencer

Eksterne links 
 175 Greenwich Street  – Hjemmeside
 175 Greenwich Street Billeder 
 175 Greenwich Street Design Update  (video)
 Skyscraperpage.com  – Diagram over bygningen

World Trade Center
Skyskrabere på Manhattan
130 Liberty Street

World Trade Center 5 også kaldet 130 Liberty Street, er et forslag til en ny bygning som skal bygges i New York, som en del af det nye World Trade Center-kompleks.

Bygningen forventes at blive 900 fod (270 m) højt og have op til 1.500.000 kvadratmeter (139.000 m2) plads til rum. Forhandlinger blev indgået i april 2006 med Larry Silverstein, hvor han fik retten til at udvikle bygninger på stedet, der er udpeget til at hedde 1 World Trade Center.

De nuværende bygning Deutsche Bank har været genstand for dekonstruktion siden marts 2007. Den 22. juni meddelte, 2007 Port Authority of New York and New Jersey, at JPMorgan Chase vil bruge 290 millioner dollars til at leje stedet, indtil 2011 til en opførelse af et 42-etagers bygning.

Referencer 

World Trade Center
Skyskrabere på Manhattan
Longmengrotterne

Longmengrotterne (龍門石窟; Longmen shiku, «Drageporthulerne») ligger 12 km syd for byen Luoyang i Henanprovinsen i Kina. De bemalede statuer, som for det meste er af buddhistiske motiver, er tæt placeret op ad hinanden ved de to bjerge Xiangshan (i øst) og Longmenshan (i vest). Floden Yi løber mellem bjergene, og derfor blev  området kaldt Yique (Yis port). Fra nord til syd er strækningen som er dækket af grotter, cirka en kilometer lang. Sammen med Mogaogrotterne og Yunganggrotterne er Longmengrottene en af de tre mest berømte antikke skulpturpladser i Kina.

Statistik 
I følge Longmengrotternes forskningsinstitut er der 2.345 grotter og nicher, 2.800 inskriptioner, 40 pagoder og over 100.000 buddhistiske billeder på stedet. 30 % af grotterne daterer sig til det nordlige Wei-dynasti, 60 % til Tang-dynastiet, mens grotter fra andre tidsperioder udgør mindre end 10 %.

Grotterne blev påbegyndt i året 493.

Området blev indskrevet på UNESCOs verdensarvsliste i november 2000.

Verdensarven i Kina
Kultur i Kina
Henan
Grotter i Kina
Dave Gahan

Dave Gahan (født 9. maj 1962) er en engelsk sanger og sangskriver, der er bedst kendt som forsanger i synthpop/new wave-bandet Depeche Mode, som han var med til at danne i 1980. Han har sideløbende udgivet to soloalbum; Paper Monsters (2003) og Hourglass (2007). Selvom Martin Gore er Depeche Modes primære sangskriver, har Gahan bidraget til flere sange på bandets to seneste album – Playing the Angel (2005) og Sounds of the Universe (2009) – heriblandt singlerne "Suffer Well" og "Hole to Feed".

Dave Gahan er tidligere heroinmisbruger. I 1993 fik han hjertestop under en koncert i New Orleans, og i 1996 stoppede hans hjerte i to minutter efter en overdosis. Han har siden slutningen af 1990'erne været stoffri. I august 1995 forsøgte han at begå selvmord ved at skære i sine håndled. Ifølge Gahan selv var det et "råb om hjælp", og derfor sørgede han for, at der var folk, der ville finde ham. Den 12. maj 2009 blev Gahan hasteindlagt kort før en koncert i Athen i Grækenland efter et ildebefindende. Undersøgelser viste, at han led af kræft i urinblæren. Han gennemgik efterfølgende en vellykket operation for at fjerne svulsten. Gahan måtte efter lægernes anvisninger holde sig i ro, og en række koncerter blev derfor aflyst eller udskudt, indtil han den 8. juni igen stod på scenen i Leipzig i Tyskland.

I 2005 var han model og talsmand for det svenske designmærke J.Lindeberg og dets S/S 2006-herrekollektion.

Referencer

Eksterne henvisninger 

 

Sangere fra England
Depeche Mode
Belleau

Belleau er en fransk kommune og landsby i departementet Aisne i Normandiet. Byen er mest kendt for,
at Slaget ved Bois de Bealleau under 1. verdenskrig blev udkæmpet her.

Demografi

Noter

Eksterne henvisninger 
 Belleau på Insee 
 Bellaeau museet 

Byer i Aisne
Air Namibia

Air Namibia er Namibias nationale luftfartsselskab. Selskabet flyer både indenrigs, regionalt og internationalt.

Historie 
Selskabet blev grundlagt i 1946 som South West Air Transport og begyndte at flyve i 1948. I 1959 blev selskabet omdøbt til South West Airways. South West fusionerede med Namib Air i 1978, hvor navnet Namib Air blev bevaret. Den namibiske stat fik aktiemajoriteten i selskabet i 1982, og selskabet opnåede dermed status som Namibias nationale flyselskab. I forbindelse med landets uafhængighed i oktober 1991 fik selskabet sit nuværende navn. I 1990erne benyttede man et Boeing 747 på flyvninger til Europa. Fra 2004 overgik man til et McDonnell Douglas MD-11 på samme rute, ligesom man i 2005 også tilføjede en Airbus A340-300. I starten af september 2006 købte Air Namibia sit andet A340-300.

Eksterne henvisninger 
 Selskabets officielle hjemmeside

Flyselskaber fra Namibia
Statsejede virksomheder
Hvis det er fakta så benægter a fakta

Hvis det er Fakta, saa benægter a Fakta er ifølge bogen "Bevingede ord" fra 1963 et citat af folketingsmedlem Søren Kjær (1827-1893) i en debat i det 19. århundrede.

Oprindelig var udtrykket ment som en afvisning af påstande, der intet bevis var for. Replikken er angivet som letsindig omgang med fremmedord. Senere er citatet blevet anvendt til at angive en debat-modstanders påståelige ignorans af de faktiske forhold.

Brugen af citatet er tilsyneladende skiftet, men citatet har også flere oprindelseshistorier.

Den første – fejlagtige – oprindelseshistorie gjorde folketingsmand Jens Busk (1848-1908) til ophavsmand i et replikskifte.

Imidlertid melder bogen "Bevingede ord" fra 1963, at Marcus Wesenberg flere gange har sagt, at æren tilhører daværende jyske folketingsmedlem Søren Kjær (1827-1893) i en debat med den konservative Carl Steen Andersen Bille (1828-1898). Ifølge denne bog kom Bille under debatten med en påstand, som Kjær afviste med ordene "Det benægter a!", hvortil Bille svarede "Det ærede Medlem kan da ikke benægte Fakta?". For ikke at fremstå som en afviser af sandheder, men samtidig at markere, at Bille ikke beviste sin påstand, svarede Kjær så de berømte ord: "Jo, hvis dét skal kaldes Fakta, saa benægter a Fakta!".

Citatet er – fejlagtigt, men ofte – blevet tillagt Knud Kristensen, der var Danmarks statsminister kort efter 2. verdenskrig (han havde posten i tidsrummet 7. november 1945 til 13. november 1947). Efter krigen var der flere røster, som talte for at genindlemme dele af Sydslesvig i det danske rige. Knud Kristensen havde store problemer med at repræsentere både regeringens og sin egen holdning til Sydslesvig-problematikken på én og samme tid. I en folketingsdebat 1945 sagde han: "Hvis det er fakta, så benægter a fakta".

Eksterne referencer 

Citater
Danmarks politik
Vilhelm 2. af Hessen

Vilhelm 2., Kurfyrste af Hessen () (28. juli 1777, Hanau – 20. november 1847, Frankfurt am Main) var den næstsidste kurfyrste af Hessen fra 1821 til 1847.

Vilhelm 2. var den ældste overlevende søn af Kurfyrst Vilhelm 1. af Hessen og Prinsesse Caroline af Danmark-Norge. I 1821 efterfulgte han sin far som kurfyrste af Hessen.

Ægteskaber og børn 
I 1797 giftede han sig i Berlin med prinsesse Auguste af Preussen. De fik seks børn:
 Wilhelm (9. april 1798 – 25. oktober 1800) 
 Karoline (29. juli 1799 til 28. november 1854)
 Luise (3. april 1801 – 28. september 1803)
 Friedrich (20. august 1802 – 6. juni 1875), senere Frederik Vilhelm 1., kurfyrste af Hessen
 Marie Friederike (6. september 1804 – 4. januar 1888), gift med hertug Bernhard 2. af Sachsen-Meiningen
 Ferdinand (9. oktober 1806 til 21. november 1806)

Efter Augustes død i 1841 giftede Vilhelm sig i et morganatisk ægteskab med sin elskerinde Emilie Ortlöpp (1791-1843). Vilhelm og Emilie havde otte børn.

Vilhelms tredje ægteskab var med Karoline von Berlepsch (1820-1877). Dette ægteskab var barnløst.

Se også 
Hessens regenter

Litteratur

Eksterne links 

Huset Hessen-Kassel
Kurfyrster af Hessen
Storkors af Dannebrog
Tyskere i 1700-tallet
Tyskere i 1800-tallet
Personer fra Hanau